Държавен вестник, бр. 61, 2014 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  61
2. по чл. 84, ал. 2 – със срок на валидност 
10 години. 
(3) Издаденият сертификат се вписва в 
регистъра по чл. 6, ал. 1, т. 13.
Чл. 88. (1) Сертификатът със срок на ва­
лидност 10 години се подновява по реда на 
чл. 86 и 87.
(2) Обучението по чл. 84, ал. 2 трябва да 
е преминато в срок до една година преди 
подаване на заявлението за подновяване на 
сертификата.
Чл. 89. (1) Изпълнителният директор на 
БАБХ или оправомощено от него длъжност­
но лице със заповед обезсилва сертификата 
по чл. 83:
1. по писмено искане на неговия прите­
жател;
2. при груби или системни нарушения. 
(2) В случаите по ал. 1, т. 2 сертификатът 
се обезсилва за срок до три години.
(3) Заповедта по ал. 1, т. 2 се съобщава и 
може да се обжалва по реда на Адиминистра­
тивнопроцесуалния кодекс. Обжалването не 
спира изпълнението. 
Чл. 90. (1) Българската агенция по безо­
пасност на храните ежегодно изготвя акту­
ална информация по темите за обучение по 
приложение № 2. 
(2) Информацията по ал. 1 се публикува на 
интернет страницата на БАБХ и се предоставя 
чрез ОДБХ на притежателите на сертификат 
по чл. 83 за актуализиране на знанията им.
Раздел VIII
Търговия, преопаковане и съхранение на 
продукти за растителна защита
Чл. 91. (1) Търговията с продукти за расти­
телна защита се осъществява от лица, които 
са търговци по смисъла на Търговския закон 
и притежават удостоверение за търговия с 
продукти за растителна защита, издадено от 
директора на ОДБХ.
(2) За осъществяване на дейността си ли­
цата по ал. 1 трябва да разполагат с обекти 
за търговия, които са:
1. складове за търговия на продукти за 
растителна защита, и/или
2. селскостопански аптеки. 
(3) За обектите по ал. 2, т. 1 търговците 
следва да са осигурили лице с висше образо­
вание в областта на аграрните науки с про­
фесионално направление „Растителна защита“ 
или „Растениевъдство“.
(4) В обектите по ал. 2, т. 2 се търгуват 
само продукти за растителна защита от втора 
професионална и/или непрофесионална кате­
гория на употреба в опаковки с вместимост 
до 1 литър/килограм включително. 
(5) Продукти за растителна защита от 
професионална категория на употреба се 
продават само на лица, които притежават 
сертификат по чл. 83. 
Чл. 92. (1) В обектите по чл. 91, ал. 2 се 
осигурява лице със сертификат по чл. 83.
(2) Лицето по ал. 1 присъства в обекта за 
извършване на търговия с продукти за рас­
тителна защита по време на продажбата и 
предоставя информация относно употребата на 
продуктите за растителна защита, рисковете 
за здравето на хората, животните и околна­
та среда и инструкции за безопасност. При 
продажба на непрофесионални потребители 
се предоставя и информация за опасности­
те, експозицията, правилното съхранение, 
използването, прилагането на продуктите за 
растителна защита и безопасното обезвреж­
дане на отпадъците от тях в съответствие със 
Закона за управление на отпадъците, както и 
относно алтернативи с нисък риск.
(3) Задълженията на лицето по ал. 1 се 
определят в наредбата по чл. 47.
Чл. 93. (1) За получаване на удостоверение 
за търговия с продукти за растителна защита 
лицата подават в ОДБХ, на чиято територия 
се намира обектът за търговия, заявление по 
образец, към което прилагат документите, 
определени в наредбата по чл. 47. 
(2) Заявлението и приложените докумен­
ти по ал. 1 се проверяват от инспектори от 
ОДБХ. При установяване на непълноти и/
или несъответствия директорът на ОДБХ 
или оправомощено от него длъжностно лице 
писмено уведомява заявителя и определя срок 
за отстраняването им.
(3) При неотстраняване на непълнотите и/
или несъответствията заявлението се оставя 
без разглеждане, за което заявителят писмено 
се уведомява. 
(4) В тридневен срок от подаване на за­
явлението по ал. 1 или от отстраняване на 
непълнотите и/или несъответствията по ал. 2 
инспекторът изготвя писмено становище до 
директора на ОДБХ с предложение за издаване 
на удостоверение за търговия с продукти за 
растителна защита.
Чл. 94. (1) В тридневен срок от получаване 
на становището по чл. 93, ал. 4 директорът на 
ОДБХ издава удостоверение по чл. 91, ал. 1 
за търговия с продукти за растителна защита.
(2) Удостоверението се издава със срок на 
валидност 10 години. 
(3) За издаване на удостоверение за търговия 
с продукти за растителна защита се заплаща 
такса съгласно тарифата по чл. 5, ал. 1.
(4) Издаденото удостоверение се вписва в 
регистъра по чл. 6, ал. 1, т. 4.
Чл. 95. (1) В 7-дневен срок от настъпване 
на промяна в обстоятелствата, свързани с 
издаденото удостоверение по чл. 94, ал. 1, 
притежателят му подава в съответната ОДБХ 
заявление по образец, към което прилага 
документи, удостоверяващи промяната, и 
документ за платена такса съгласно тарифата 
по чл. 5, ал. 1.